
Tallerken på himlen 

Ole Henningsen 

„I går var jeg ude og tage nogle billeder af mit hus med mit nye digitalkamera. 
Jeg så noget mærkeligt på himlen og besluttede at tage nogle billeder. 
Det var som om, at da jeg havde taget det andet billede, fik den øje på mig, 
og inden jeg nåede at blinke var den væk. Den stod på himlen et par minutter. 
Jeg synes selv, at det ligner ekstremt meget en UFO når man zoomer ind på 
billedet, men hvis I har nogle mere avancerede maskiner til at afgøre, om det 
er et rigtigt billede, ville det være rigtigt dejligt. Jeg er også meget interesseret 
i at vide, om det er staten, der har ansat jer. På forhånd tak MP" 

Sådan lød en spændende henvendelse til SUFOIs Fotoafdeling i 
januar måned 2006. Men var det så et ægte ufo-foto denne gang? 
Der var tale om en henvendelse fra en 14-årig skoleelev fra en mindre 
sjællandsk stationsby efter de oplysninger, som vi har modtaget i SUFOIs 
Fotoafdeling. I samråd med den unge mand forbliver hans identitet i arkivet. 
Først og fremmest kunne vi naturligvis afkræfte, at vi er ansat af staten. 
Arbejdet med undersøgelse for SUFOI af formodede ufo-fotos foregår på 
frivillig og ulønnet basis i fritiden og som en spændende interesse for de 
involverede. 



Foto nr. 0519 samt en forstørrelse af objektet. 



Og de „avancerede maskiner", som vi anvender, er nu ganske aimindeiige 
computere og biiiedbehandiingsprogrammer og ikke mindst - en god portion 
sund fornuft og iidt skepsis. 

MP havde fremsendt 2 digitaie fotos tii undersøgeise, og på begge fotos var 



Foto nr. 0539 samt en forstørrelse af objektet. 

Vigtige billeddata 

Aiie originaie digitaie fotografier indehoider såkaidte EXIF-data - eiektroniske 
data om biiiedet og seive optageisen. Og det var næriiggende først og 
fremmest at kigge på disse vigtige data. Det skai også siås fast, at der 
efterhånden også findes programmer tii redigering i disse EXIF-data, så 
svindei-muiighederne biiver mere og mere avancerede. 

Gennemgangen af disse EXIF-data afsiørede, at de to fotos ikke var taget iige 
efter hinanden, som det viiie have været naturiigt, hvis man skuiie tage de 
modtagne opiysninger for påiydende. Men der var taget 19 biiieder ekstra 
meiiem de to, SUFOI havde fået overiadt, og som havde numrene 0519 og 
0539. 

Da vi bad om at få tiisendt også disse fotos tii undersøgeise, fik vi at vide, at 
de meiiemiiggende fotos kun var fotograferet ned i jorden og ikke indehoidt 
noget om objektet, og at de i øvrigt senere var bievet siettet med nye fotos fra 
en famiiiefest. 

I det heie taget bevirkede min tiitagende skepsis tii biiiederne en iængere 
maii-korrespondance med skoieeieven, der ikke var specieit meddeisom og 
samtidig på min direkte forespørgsei benægtede, at han var i gang med en 
projektopgave i skoien. 





Ikke sammenhængende forklaring 

Hele billedserien skulle efter MKs oplysninger oprindeligt være taget med en 
funktion, der optager 30 fotos lige efter hinanden. Han anførte samtidig, at 
han havde observeret objektet på himlen i ca. 2 minutter. 

Men de to billeders EXIF-data viste tydeligt, at de to billeder var optaget med 
godt 6 minutters mellemrum. Dvs. 3 gange så lang tid som tidligere anført. 
Udstyret med bl.a. alle disse data, gik SUFOIs fotokonsulent Hans Bødker og 
fotokonsulent Klaus Silberbauer Andersen i gang med mere detaljerede 
undersøgelser af de to billeder. 

Med baggrund i EXIF-dataene kunne det også fastslås, hvilken type 
fotoapparat, der var anvendt, og hvad fotografen med dette kamera rent 
teknisk havde været i stand til. 

Ikke elektronisk svindel 

Det var fotokonsulenternes opfattelse, at der ikke var manipuleret med 
billederne i et billedbehandlingsprogram i en computer, dvs. at objektet ikke 
var sat ind i fotoet rent elektronisk, men var virkeligt fotograferet. 
Fotokonsulenterne anvendte så en del forskellige værktøjer i 
billedbehandlingsprogrammer, f.eks. eksperimenter med ændring af lysstyrke 
og kontrast i billederne, fremhævelse af overgange mellem de forskellige 
objekter i billederne, samt en mængde andre tekniske muligheder. 

Alt sammen også i et forsøg på at kunne dokumentere, f.eks. hvis objektet var 
ophængt i en tynd tråd. Men det kunne desværre ikke fastslås med de 
anvendte metoder og billedernes tekniske kvalitet taget i betragtning. 

Det så også ud til, at objektets skarphed var af samme grad som træet og dets 
grene, dvs. objektet var ikke udvisket pga. atmosfæren, hvilket det ville have 
været, hvis der var tale om et stort objekt, der var meget langt borte fra 
fotografen. 



Tekniske foto-rapporter 

I det hele taget udarbejdede 
fotokonsulenterne Hans Bødker og Klaus 
Silberbauer Andersen hver en 
omfattende teknisk rapport over deres 
arbejde i forsøget på at aflokke 
billederne deres hemmeligheder, 
på de ene af billederne kunne Klaus 
Silberbauer Andersen gøre opmærksom 
på en mærkelig uregelmæssighed på 
den ene side af objektet. Det kunne dog 
ikke afgøres, hvad der var tale om. 
Hverken Hans Bødker eller Klaus 
Silberbauer Andersen var efterhånden i 
tvivl om, at der var tale om svindel, 
formentlig en eller anden form for 
model. 

Men det ærgrede dem begge, at de ikke 
umiddelbart var i stand til direkte at 
afsløre og dermed påvise, hvordan det 
var blevet gjort. 

Svindel - men hvordan? 



Anvendelse af filter i 
billedbehandlingsprogram for at 
fremhæve detaljer i billedet. 


Med de mange data som baggrund 

kontaktede jeg efterfølgende fotografen og fortalte ham i en længere illustreret 
og dokumenteret redegørelse, at vi i SUFOI mente, at der var tale om svindel 
med en model, og at vi meget gerne ville have at vide, hvordan han havde 
båret sig ad. 

Den unge fotograf spurgte os derefter, om han kunne risikere en retslig 
forfølgelse, eller det kunne komme til at stå i hans personlige papirer. 

Jeg kunne naturligvis berolige ham med, at vi kun var interesseret i selve 
opklaringen, og at hans forklaringer kunne være os en hjælp på længere sigt i 
at undersøge og opklare lignende sager. 

så gik der hul på bylden. Den 14-årige skoleelev MK svarede bl.a. retur: 
„Projektopgave ti! 11 

Først og fremmest vil jeg sige, at jeg er meget glad for jeres grundige 
undersøgelser af billederne. Der skal ikke herske nogen tvivl om, at billederne 
er falske og lavet med henblik på en projektopgave, som vi desuden hev et Il¬ 
tal hjem på. 

Jeg føler, at I har været positive over for billederne, og det hele er foregået på 
en professionel måde fra jeres side. 

For at besvare dine spørgsmål, er ,objektet', der er tale om, to 
plastiktallerkener, en dyb og en flad. Tallerkenerne er klistret sammen med 
tape, og den detalje I har opdaget på billede 0519 er højst sandsynligt en 
smule tape - det er i hvert fald mit bedste bud. 

Til tallerkenen er der fastklistret en fiskesnor (!), der er hængt fast i træet over 
objektet. Jeg er ganske enig i, at snoren ikke kan ses på billedet, men det er 
altså sandheden." 



På et af de senere modtagne fotos fra fotografen var det nemmere for alle at 
se, at der var tale om en model lavet af to sammenlimede tallerkener 
ophængt i en fiskesnøre. 


Tallerkener i snor 

på de senest modtagne originale nærfotos af modellen, var det nu ganske 
nemt at se den tynde snor, modellen var ophængt i. Snoren kunne ses med 
det blotte øje på disse fotos. 

Det kunne vi desværre ikke afsløre på de oprindeligt modtagne fotos, hvor 
modellen - og dermed den tynde snor - var længere borte. 

Men har læserne nogle gode metoder eller forslag til anvendelse af filtre m.v. i 
de gængse billedbehandlingsprogrammer som Photoshop og Elements m.v., så 
hører vi i SUFOIs Fotoafdeling meget gerne herom. 

Der var denne gang tale om en direkte svindel-sag, men en sag som vi 
alligevel kunne lære en hel del af. Så det store arbejde med denne sag var 
bestemt ikke forgæves. 







Usædvanlig Sankt Hans 

aften 

Af Ole Henningsen 

Fra en af ufo-mails læsere har vi modtaget beretning om en 
oplevelse, der ligger 30 år tilbage i tiden. 
Oplevelsen gjorde et dybt indtryk på den dengang 8-årige dreng 
JK, der var ude at køre i bil med sin lillesøster, mor og far på 
Sydfyn en Skt. Hans aften i midten af halvfjerdserne.: 

.Hej. 

Har læst en del af jeres udmærkede blad ufo-nyt. Jeg interesserer mig kun for 
UFOer fordi min familie og jeg for mange år siden har oplevet noget meget 
usædvanligt. Ellers er jeg den største skeptiker der kan gå på to ben. Det 
gælder alt lige fra alternativ behandling, mennesker med påståede 
paranormale evner, religion, okkultisme og alt det andet 
vrøvl, www.skeptica.dk er en af mine favoritsider. 

Men jeg kan heller ikke løbe fra at min mor, far, lillesøster 3 år og jeg, ca. 8 år 
gammel, en Sankt Hans aften midt i 70'erne oplevede en ufo observation på 
meget tæt hold. 

Var på vej hjem fra min mormor og morfar i Faaborg til vores hus tæt ved 
Svendborg. Det var sent på aftenen. Omkring Vester Skerninge så jeg et 
orangefarvet lys følge bilen på højre hånd. Jeg sagde det til mine forældre, og 
kort efter var lyset med et kun ca. 100 meter fra bilen, skråt oppe til højre for 
vinduet. Min far satte hastigheden op, vi var alene på vejen, og derefter fløj 
objektet ind lige foran forruden. Min mor skreg, min lillesøster vågnede og så 
det, og min far svedte voldsomt. Mens han trykkede speederen i bund tabte 
bilen fart og gik til sidst næsten helt i stå. 

Objektet lige foran os. Lignede to dybe tallerkner sat sammen og udsendte et 
voldsomt orangefarvet lys som delvis blændede os - og en moderat varme. 
Inden chokket fortog, sig fløj objektet et stykke væk, og accelererede derefter 
så hurtigt at det nærmest, forsvandt'. Derefter fik vi gang i bilen igen og kørte 
chokerede videre. 

Da vi var kommet hjem og steg ud af bilen, hørte vi en mærkelig lyd i 
garagen. Stive af skræk opdagede vi, at det blot var min morbror der ville 
besøge os. Han lå og halvsov på en drømmeseng. Bestyrtede råbte mine 
forældre „vi har set et UFO", bilen standsede osv., mens min morbror, der var 
lidt beruset sagde ,a hva?' og,sikke noget vrøvl!'. 

Kort efter, da vi kiggede op på himlen, svævede ,Ufoet' stille, få meter over 
vores hus! (ca. 15 km fra første nærkontakt). Min morbror så det og blev 
meget hurtigt helt ædru! 

Derefter blinkede Ufoet i 3 forskellige klare farver, accelererede nogle meter 
(måske 50-100) og forsvandt igen på et splitsekund! 

Så der var i alt 5 vidner til hændelsen. Ufoet var helt lydløst, men vi 
fornemmede en meget dyb tone af en slags, men kun ved nærkontakten med 
bilen. Måske en psykologisk reaktion? 

Farverne ufoet blinkede i senere, over vores hus, var 3 forskellige. Da det er 
ca. 30 år siden, bliver det et skud: blå, rød og gul." 


Tja, alle klicheerne er vel på plads i denne beretning, vil en skeptiker nok sige, 
men vi ved bedre i vores familie. Så det er blevet mit livs gåde, som jeg ellers 
har holdt tæt omkring. Især da jeg er kendt som en no-bullshit-person som 
ikke tror en døjt på åndernes magt og clairvoyance og alt det andet, men altid 
søger videnskabelige forklaringer på alt mellem himmel og jord. 

Min personlige UFO konklusion 

Når udgangspunktet for mig er at ekstraordinære påstande kræver 
ekstraordinære beviser er det for mig en sørgelig historie at følge UFO sagen i 
gennem et Kvart århundrede. Hvor er beviserne? Hvem har bare et fysisk 
bevis? Og så al svindlen! 

I takt med at man bliver voksen bliver det også sværere og sværere at tro at 
UFOer skulle være fly/rumskibe fra andre planeter. Og så alligevel: I så fald 
ville det ikke være noget mystisk, overtroisk eller religiøst, men noget 
teknologisk. 

Vi prøver jo selv at finde liv i rummet. Hvis de er derude, ligner os, og er f.eks. 
5.000 år længere fremme end os i forhold til Big-Bang, mon så ikke de vil 
være i stand til at flyve over afstande som vores nuværende teknologi 
forhindrer, og vores nuværende videnskab afviser? 

Håber I måske har en kommentar til min beretning. Kender i til lignende sager 
herhjemme og er de blevet forklaret naturligt, må i MEGET gerne skrive om 
det og dermed give mig og min familie ro i sjælen. 

Skulle nogle af jer UFO-fyre have oplevet noget lige så voldsomt vil jeg også 
gerne høre fra jer. Oplevelsen dukker op en gang imellem og plager mig om en 
forklaring. Men hvad vi så og hvor det kom fra står stadig hen i det uvisse. 

Da min fantasi ikke er blevet større med årene, hælder jeg mest til teorien om 
at det var et amerikansk eksperimentalfly. Tidligere, til jeg blev 16-17 år, var 
jeg overbevist om, at ufoet vi så, var ikke-jordisk fartøj, altså et rumskib. 

Hvis I ønsker at bruge min historie, vil jeg gerne være anonym af hensyn til 
f.eks. mit omdømme. Har fortalt det til ganske få venner og en gang i en 
fysiktime i 7. klasse i skolen, og er begge gange blevet totalt latterliggjort. 
Håber I kom igennem det hele. Nu fik jeg da endelig luft efter 30 år. 
sådan slutter henvendelsen fra den nu næsten 40-årige mand, der gennem de 
mange år har søgt at finde en løsning på sin og familiens oplevelse. 

Af flere årsager kan vi i SUFOI ikke umiddelbart komme med en enkelt naturlig 
forklaring til løsning af mysteriet, men opfordrer gerne læserne til at give 
deres besyv med, hvis man har en kommentar til den dramatiske beretning 
eller selv har haft lignende oplevelser. 



Hemmelig UFO video 
offentliggjort 
-filmet af finske 
myndigheder 

Af Ole Henningsen 

Officielle finske myndigheder har filmet ufoer med infrarød video 
mindst to gange i de seneste år, nemlig i november 2003 og april 
2005. 

Den finske ufo-organisation FUFORA, Finnish UFO Research Association, har 
modtaget de to videoer til yderligere analyse, oplyste organisationen i midten 
af april måned 2006. 

„Der er endnu ikke fundet naturlige forklaringer på de nu 
offentliggjorte videoer, hverken fra myndighedernes eller fra ufo¬ 
forskeres side", fortæller Tapani Koivula, præsident for FUFORA, i sin 
henvendelse til ufo-interesserede verden over. 





Screenshots fra den offentliggjorte finske video. 


Fotos: FUFORA 

Et 11 sekunders klip fra den video, der er optaget 27. - 28. april 2005 mellem 
2:00 PM og 02:00 AM, kan ses på denne 
adresse: http://www.suomenufotutkijat.fi/infraredvideo.avi 
Finske ufo-forskere er foregangsmænd, når det drejer sig om infrarød 
fotografering, hævder Tapani Koivula og fortsætter: I forbindelse med ufo¬ 
bølgen i slutningen af 1960'erne og i starten af 1970'erne fik de mange ufo¬ 
fotos optaget med infrarød film. Tilsyneladende optræder ufo-fænomener mest 
i det infrarøde niveau. 

Ufo-fænomener er også andre steder i verden blevet indfanget på infrarød film. 
Den 5. april 2004 filmede mexicanske piloter mystiske lys i nærheden af deres 
fly. Denne video har også været præsenteret i Finland på MTV Morning TV. 

Ifig. repræsentanterne for FUFORA ligner ufo-fænomenerne filmet af de 
officielle finske myndigheder de objekter, der er observeret og filmet i udlandet 
på det seneste. 

Det er typisk med denne stav-facon, siger Tapani Koivula og fortsætter: Dette 
er ikke et første gang vore embedsmænd har haft ufo-observationer. Mange 
piloter fra Luftvåbnet og Finnair har set ufoer gennem de sidste 50 år. Både 
Det finske Luftvåben og Finnair har fulgt den almindelige internationale 
fremgangsmåde med ikke at offentliggøre observationerne. 


De føler, at når der ikke er nogen 
almindelige forklaringer på ufo¬ 
fænomener, så er de bedre at tie, 
slutter Tapani Koivula. 

Ilpo Koskinen, der er pilot og ufo¬ 
forsker, anslår, at hver fjerde pilot har 
set ufo-fænomener. 

I skrivende stund er der endnu ikke 
kommet yderligere detaljer frem om de 
offentliggjorte finske videoer, der dog 
ikke umiddelbart virker så spændende 
og opsigtsvækkende, som de finske 
udtalelser lader forstå. 

Ifig. FUFORAs oplysninger, er videoerne 
optaget af og overladt til ufo¬ 
organisationen af en finsk myndighed, 
hvis identitet på nuværende tidspunkt 
ikke må afsløres. 

Efter optagelsernes udseende at dømme 
kunne et godt gæt dog være Det finske 
Luftvåben. 



Dette still-billede viser objekter på 
himlen over den sydlige provins 
Campeche filmet af piloter i det 
mexikanske flyvevåben den 5. marts 
2004. 

Efter nærmere undersøgelser er 
forskere nu enige i, at de filmede 
objekter skyldes flammer fra 
olieboreplatforme i Den mexicanske 
Golf. 

Og så er det naturligvis interessant i sig Foto: ap Photo 

selv, at man overlader optagelsen til en privat ufo-organisation. 

Den mexicanske videofilm har været detaljeret omtalt i SUFOIs tidsskrift ufo¬ 
nyt nr. 3/2004. Mexico-filmen kan ses artiklen: 11 UFOer filmet over Mexico. 


Magnetisk fænomen? 

„I sidste udgave af ufo-mail var der et uddrag af Lars Thomas' bog »Det 
mystiske Danmark«. Det anvendte uddrag handiede om Bornholmer-trekanten 
og beskæftigede sig med ufo-beretninger fra området omkring 
Hammerknuden. 

For år tilbage blev der i tidsskriftet »ufo-nyt« også nævnt noget om en såkaldt 
magnetbakke på Bornholm. Et område, hvor bilerne skulle kunne køre op ad 
bakken med slukket motor. Er det et område, I ved noget om og findes 
fænomenet stadigvæk? 

Med venlig hilsen H. O. Axelsen" 

Kære Axelsen. 

Det er rigtigt, at der mellem Gudhjem og Østerlars Rundkirke findes et 
område, som har givet anledning til en del medieomtale i årenes løb. 
Turistkontoret i Gudhjem oplyser, at fænomenet blev opdaget i 1975 af en 
turistchef og en journalist. Det viste sig, at når de parkerede bilen neden for 
den nævnte bakke, så kunne den - tilsyneladende - pludselig rulle opad! 

Da først de lokale aviser havde beskæftiget sig med denne „sensation", 
valfartede journalister fra en stribe af Europas dagblade og tidsskrifter til 
Bornholm for at beskrive mystikken. 




Den sommer var Bornholm i allerhøjeste grad på de store dagblades 


spisesedler 

turistfolkenes 

tilfredshed. 

Almindeligvis 


står 


til 

store 

denne 



attraktion nu ikke omtalt i 
de officielle turistbrochurer, 
for „magnetbakken" skyldes 
ikke noget magnetisk i 
undergrunden eller 

lignende. Der er tale om et 
optisk bedrag. Det ser ud, 
som om bilen med slukket 
motor kan køre op ad en 
lille bakke, men i 
virkeligheden kører den 
naturligvis nedad - som 
vanligt for den slags 
køretøjer. 

Da bakken blev „opdaget", 
blev der fremsat en stribe 
af teorier om dens virkning 
på omgivelserne. En af dem 
gik ud på, at en række 
strandinger ud for 
Bornholms kyst nedenfor 
magnetbakken kunne 

sættes i forbindelse med 
bakkens egenskaber - altså 
en slags dansk »Bermuda- 
trekant«. 

Nogen mente, at hvis der 
var for mange på bakken på 
en gang, så virkede den 

ikke. Andre påstod, at man Som det ses, er der benzin at spare med 
nødvendigvis måtte køre en motoren slået fra op ad „magnetbakken" på 
bestemt vej til bakken for Bornholm. Kobbegård ses i baggrunden til højre. 

si at sige at oplade bilen Fotos; Ole Henningsen 

inden den motorløse kørsel. Ufo-interesserede kommenterede bakkens 
egenskaber i pressen, og der var såmænd også påstande om bakkens 
helbredende virkninger, fortæller personalet på Gudhjem Turistkontor. 

Der er til dato ikke fremkommet andre troværdige forklaringer, end man selv 
kan efterprøve med et vaterpas eller en flaske vand, nemlig at der kun er tale 
om et optisk fænomen, som bestemt er interessant og ser spændende ud. 

Jeg skal gerne erkende, at jeg selv på en ferie på Bornholm også lod mig drage 
af mystikken og besøgte bakken i bil. Resultatet af kørslen kan ses på de 
billeder, der ledsager disse linier. 

Magnetbakken på Bornholm er ikke den eneste i Verden. Vest for Dalarne i 
Midtsverige er der opstillet vejskilte på en lokalitet, hvor samme type optisk 
bedrag kan ses. 



Også i New Bronswick i Canada findes en Magnetic Hiil, hvor man kører på 
friløb op ad en 300 meter lang bakke. Der har man naturligvis forstået at gøre 
bakken til en turistattraktion. 

Her på Bornholm er vi lidt mere beskedne, siger turistfolkene Men det er nu 
lidt synd for turisterne, hvis de snyder sig for denne pudsige oplevelse. 

Man kører fra Østerlars mod Gudhjem og drejer kort efter til højre ad 
Kobbevej. Få hundrede meter nede ad denne vej passeres en lille 
parkeringsplads på venstre hånd. Lidt længere fremme står i højre side et par 
træer. Og lige efter disse findes den første lille „magnetbakke". Stands 
motoren og rul op over den uden brug af motorkraft. Nede af bakken kommer 
man kort efter til en lille dam på højre hånd lige før Kobbegård. 

Lige før dammen stoppes motoren igen, og man ruller fint opad mod 
Kobbegård og vejsvinget. Sådan ser det i hvert fald ud med det blotte øje. Men 
fænomenet kan altså iagttages mindst to steder på Kobbevej fra Gudhjemsvej 
og ned mod kysten til Melstedvej. 

Kan naturligvis også afprøves på cykel. 

God fornøjelse 
Ole Henningsen 


Vejrets detektiver: 
Hvem har sat et kryds i 

Sverige? 


Af Af John Cappelen og 
Søren Overgaard 

Redaktion Niels Hansen 
© DMI, 14. marts 2006 
på radarbilledet fra 14. 
marts 2006 klokken 9:00 
dansk tid ses en mærkelig 
krydslignende struktur i 
Sverige. Vejrets detektiver 
på DMI tog sagen, 
på radarbilledet fra 14. 
marts 2006 klokken 9:00 
ses en krydslignende 
struktur i Sverige. 

Man kunne foranlediges til 
at tro, at vores broderfolk 
skal til valg-urnerne i dag, men så let er det nu ikke. 
Vejrets detektiver har følgende forklaring: 


NCOeOR RADAR 




14. RiArls 2006 kl. 06:00 . 





Det er formodentlig en mobil radar i Sverige (militær?), der er blevet 
krydspejlet af to danske radarer. 


Ufo-vipstjert? 

Af Ole Henningsen 

Det var muligvis en fugl, der uforvarende dukkede op på et foto 
fra Herning Flyveplads Skinderholm i maj 2005. SUFOIs 
fotokonsulent har undersøgt billedet. 

En af SUFOIs mangeårige rapportoptagere, Holger Andersen fra Vildbjerg, var 
den 14. maj 2005 inviteret til en 50-års fødselsdag med et åbent hus 
arrangement på Herning Flyveplads Skinderholm. Han var også fotograf til 
festen, der bl.a. bød på gratis flyveture, til dem der havde lyst. 



Den lille aftegning ses i luften lige over flyet. 

Foto: Holger Andersen 


Ejendommelig aftegning på negativet 

på det første billede af den første flyvetur opdagede Holger Andersen senere, 
at der var en lidt ejendommelig aftegning øverst i venstre hjørne af 
farvenegativet. 

Holger Andersen er en erfaren fotograf og observatør, men han havde ikke 
selv observeret noget udsædvanligt, da han tog billedet under flyets start fra 
flyvepladsen. Der var heller ikke usædvanlige aftegninger på andre af dagens 
optagelser. 

Billedet er taget med 200 mm tele på 1/500 sek. 











På forstørrelsen af billedet ses aftegningen nu lidt nemmere. 

Foto: Holger Andersen 


Vipstjert? 

Fotolaboratoriet, der fremkaldte filmen, mente, at der var tale om en fejl på 
negativet, som de ikke kunne få „renset af'. 

Holger Andersen fik fremstillet kraftige udsnits-forstørrelser fra det originale 
negativ og var i sin henvendelse til SUFOI selv inde på, at det kunne være en 



Meget kraftig og kontrastrig udsnitsforstørrelse af aftegningen over flyet 
sammenlignet med en tegning af en Hvid Vipstjert. 














Eller som Holger Andersen skrev det: 

- Kan det være en Hvid Vipstjerts hvide kindbakke, der lyser op i sollyset, så 
det minder om noget i metal? 

Det var bestemt en nærliggende tanke, da der kunne være en vis lighed, men 
især da Holger Andersen havde bemærket, der på et tidspunkt havde hoppet 



Til læserens sammenligning: Vipstjert (tv.)/ forstørrelse af aftegningen og 
en Husskade. 

Måske en husskade 

SUFOIs fotokonsulent Hans Bødker har efterfølgende haft lejlighed til nærmere 
at undersøge det originale farvenegativ og digitale scanninger af dette negativ. 
Aftegningen er en lille smule mindre skarp end selve flyet, hvilket der kan 
være flere årsager til. 

Efter at have anvendt forskellige former for filtre m.v. bl.a. i 
billedbehandlingsprogrammet Photoshop i et forsøg på muligvis at kunne lokke 
flere hemmeligheder ud af billedet, er Hans Bødker meget enig i fotografens 
bud: Det er med stor sandsynlighed korrekt, at der er tale om en fugl. 

Hans Bødker var dog inde på, at det måske mere lignede en husskade, der 
også er en meget almindelig fugl, især på åbne arealer som f.eks. flyvefeltet 
omkring en flyveplads. 

Hvorom alting er: Vi er i SUFOIs Fotoafdeling overbevist om, at der i denne 
sag er tale om en fugl, der kom med på billedet uden at blive set under selve 
fotograferingen. 

Men vi vil opfordre læserne til selv at kigge nærmere på billederne. 







Mobilfotos til 
under¬ 
søgelse 

Af Ole Henningsen 

De første fotos taget med 
mobiltelefon har været til 
undersøgelse hos SUFOI. 
Fotografen kom i bil kørende 
med solen lavt i horisonten, 
på hans 3 fotos af solen ses en mørk 
aftegning, så spørgsmålet melder sig: 
Hvad er det? 

Jannik Dall fra Lynge i Nordsjælland tog 
den 26. juli 2005 3 fotos af solen lavt i 
horisonten med sin mobiltelefon. 

Lige i retning af solen ses en mørk 
aftegning på alle 3 fotografier, så 
fotografens spørgsmål til SUFOI var 
naturligt nok: Hvad mon det er, jeg her 
har fotograferet? 





Jannik Dails 3 mobilfotos af solen 
Overbelysning af chippen lavt i horisonten. Hvad er den mørke 

Efter undersøgelse af billederne er vi i aftegning, hvor Solen almindeligvis 
SUFOIs Fotoafdeling ikke i tvivl om, at have været at se helt alene? 

den mørke aftegning i de modtagne billeder er opstået pga. en kraftig 
overbelysning af den elektroniske CCD-chip i mobiltelefonens kameradel. Og 
overbelysningen skyldes natur ligvis Solens kraftige lys. 

CCD-chippen, Charge Coupled Device, 
oversætter lysintensitet til elektriske signaler. 
En sådan chip findes i mange forskellige 
kvaliteter og anvendes i scannere, 
digitalkameraer og andre elektroniske 
instrumenter. 

-.| Enhver med digitale kameraer i den billigste 
ende af skalaen eller mobiltelefoner med 
kameradel af mindre god kvalitet vil 
almindeligvis kunne eftergøre optagelsen. Ikke 
at vi vil anbefale det! Og pas på med at kigge 
direkte på Solen med det blotte øje! 

Samme type af aftegninger kan man desuden 

, . „ , . se på de fleste webcams, hvis Solen kommer 

Eteempel på en CCD-chip ^ 

på Internettet kan man finde adskillige eksempler på mørke aftegninger 
opstået ved at fotografere solen med mobiltelefoner eller billigere digitale 
kameraer. 






















Udsnitsforstørrelse med ændring af kontrast og 
lysstyrke. 

Den mørke aftegning skyldes overbelysning af den 
elektroniske chip i mobiltelefonens fotodel. 



Foto modtaget til undersøgelse hos tyske Gesellschaft zur Erforschung des 
UFO-Phanomens (GEP) e.V. i Liidenscheid. Undersøgt af Hans-Werner 
Peiniger. Fall-Nummer: 20050227 A. 

Fotooptagelse: Frau Silvia W. Dato: 27. februar 2005, kl. 09.06 i Spandau i 
udkanten af Berlin. 









Konklusion: Kameraeffekt 


■ 1 




Dette foto kan ses på adressen: 

http://q80girl.blogspot.eom/2005_02_01_q80girl_archive.html 





Ovenstående 2 fotos kan ses på adressen: 









http://q80girl.blogspot.eom/2005/01/what-is-that-black- 

spot.html#comments 



Forsøg på fotografering af halo - bisol - har her givet sort aftegning (th.) ved 
Solen og lille lyseblå refleks diametralt modsat i billedet (øverst tv.). 

Mobilfotos af Solen med sorte pletter på omtales ofte på Internettet som 
solpletter, hvilket er noget helt andet! 



Stor gruppe solpletter på Solen og passerende fly 
fotograferet den 15. januar 2005 af den hollandske 
amatørastronom Jan Koeman 




Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte, 
så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 


